Pranas Dovydaitis

Pranas Dovydaitis (2. detsember 1886 Runkiai – 4. november 1942 Sverdlovsk) oli Leedu jurist, filosoof, entsüklopedist ja poliitik, riigi peaminister 1919. aasta veebruarist aprillini.

1908. aastal lõpetas ta eksternina Marijampolė gümnaasiumi ja 1912. aastal Moskva Ülikooli õigusteaduskonna. Lisaks õppis ta samas ülikoolis veel ühe aasta ajaloofilosoofiat. Leedusse tagasipöördumise järel oli ta ajakirja Viltis toimetaja. Alates 1916. aastast oli ta Kaunases gümnaasiumiõpetaja. 1918. aastal valiti ta Leedu Nõukogusse, ta oli üks Leedu iseseisvusdeklaratsioonile allakirjutajatest.Pranas Dovydaitis Voruta

1919. aasta 12. märtsist kuni 14. aprillini oli Pranas Dovydaitis Leedu peaminister.Countries L. Lithuania rulers.org

Seejärel lahkus Pranas Dovydaitis poliitikast ja pöördus tagasi õpetajatöö juurde. 1922. aastal sai ta Kaunases Vytautas Suure Ülikooli filosoofiaprofessoriks. Alates 1931. aastast oli ta ka "Leedu entsüklopeedia" toimetuskolleegiumi esimehe asetäitja.Dovydaitis Pranas Žymūs Kauno žmonės : atminimo įamžinimas

Pärast Leedu okupeerimist Nõukogude Liidu poolt vallandati Dovydaitis kõigilt ametikohtadelt. 14. juunil 1941 küüditati ta koos perekonnaga Uuralitesse ja paigutati vangilaagrisse.Aldona Vasiliauskienė. Pranas Dovydaitis mūsų atmintyje (2): vardo įamžinimas Lietuvos aidas Ta mõisteti süüdi nõukogudevastases tegevuses ja lasti 1942. aasta novembris Sverdlovski vanglas maha.Pranas Dovydaitis Paminklai Lietuvos Knygnešiams ir Daraktoriams

Viited

Kategooria:Leedu juristid
Kategooria:Leedu filosoofid
Kategooria:Leedu peaministrid
Kategooria:Entsüklopedistid
Kategooria:Sündinud 1886
Kategooria:Surnud 1942